CELEX: 62009CN0376
Language: mt
Date: 2009-09-22 00:00:00
Title: Kawża C-376/09: Rikors ippreżentat fit- 22 ta’ Settembru 2009 — Il-Kummissjoni tal-Komunitajiet Ewropej vs Ir-Repubblika ta’ Malta

7.11.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 267/51
            
         Rikors ippreżentat fit-22 ta’ Settembru 2009 — Il-Kummissjoni tal-Komunitajiet Ewropej vs Ir-Repubblika ta’ Malta
   (Kawża C-376/09)
   2009/C 267/85
   Lingwa tal-kawża: L-Ingliż
   
      Partijiet
   
   
      Rikorrenti: Il-Kummissjoni tal-Komunitajiet Ewropej (rappreżentanti: A. Alcover San Pedro u E. Depasquale, aġenti)
   
      Konvenuta: Ir-Repubblika ta’ Malta
   
      Talbiet
   
   
               —
            
            
               tiddikjara li, billi ma waqfitx l-użu mhux kritiku ta’ aloni f’sistemi ta’ protezzjoni kontra n-nar u f’estingwituri tan-nar fuq il-bastimenti u billi ma rkupratx dawn l-aloni, ir-Repubblika ta’ Malta naqset milli twettaq l-obbligi tagħha taħt l-Artikoli 4(4)(v) u 16 tar-Regolament (KE) Nru 2037/2000 tal-Parlament Ewropew u tal-Kunsill, tad-29 ta’ Ġunju 2000, dwar sostanzi li jnaqqsu s-saff tal-ożonu (1);
            
         
               —
            
            
               tikkundanna lir-Repubblika ta’ Malta għall-ispejjeż.
            
         
      Motivi u argumenti prinċipali
   
   Mid-dispożizzjonijiet tal-Artikoli 4(4)(v) u 16 tar-Regolament Nru 2037/2000, moqrija flimkien mad-dispożizzjonijiet tal-Artikolu 2 tal-Att ta’ Adeżjoni, jirriżulta li r-Repubblika ta’ Malta kienet obbligata twaqqaf, qabel l-1 ta’ Mejju 2004, l-użu ta’ sistemi ta’ protezzjoni kontra n-nar u ta’ estingwituri tan-nar li jkun fihom aloni, ħlief għall-użu kritiku elenkat fl-Anness VII tar-Regolament, u kienet obbligata wkoll tirkupra dawn l-aloni bl-użu ta’ teknoloġiji adegwati.
   Fin-nuqqas ta’ informazzjoni fis-sens li r-Repubblika ta’ Malta waqfet l-użu mhux kritiku ta’ aloni f’sistemi ta’ protezzjoni kontra n-nar u f’estingwituri tan-nar fuq il-bastimenti kollha elenkati fil-lista annessa mar-risposta tagħha għall-ittra ta’ intimazzjoni u fis-sens li rkuprat dawn l-aloni, il-Kummissjoni tikkonkludi li r-Repubblika ta’ Malta naqset milli twettaq l-obbligi tagħha taħt l-Artikoli 4(4)(v) u 16 tar-Regolament.
   
      (1)  ĠU L 244, p. 1